Diari Oficial de la Generalitat Valenciana


Sumari del DOGV 4454, del 06-03-2003 (2003/2148)

RESOLUCIÓ de 20 de febrer de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Conveni firmat el 18 de juny de 2001, entre el Servici Valencià d'Ocupació i Formació de la Generalitat Valenciana i la Tresoreria General de la Seguretat Social, per a l'autorització d'accés al Fitxer General d'Afiliació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4454

Data del DOGV
:   06-03-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/2148


Data del document
:   20-02-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * Servici Valencià d'Ocupació i Formació
    * seguretat social
    * cooperació administrativa
    * tractament de dades

RESOLUCIÓ de 20 de febrer de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Addenda al Conveni firmat el 18 de juny de 2001, entre el Servici Valencià d'Ocupació i Formació de la Generalitat Valenciana i la Tresoreria General de la Seguretat Social, per a l'autorització d'accés al Fitxer General d'Afiliació. [2003/X2148]
  
Subscrita, després de la tramitació prèvia reglamentària, entre el Servici Valencià d'Ocupació i Formació de la Generalitat Valenciana i la Tresoreria General de la Seguretat Social, el 26 de novembre de 2002, una Addenda al Conveni de col·laboració firmat el 18 de juny de 2001, entre la Generalitat Valenciana i la Tresoreria General de la Seguretat Social, per a l'autorització d'accés al Fitxer General d'Afiliació, i en compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada Addenda, que ha quedat inscrita en el Registre de Convenis amb el número 0080/2003, i que figura com a annex d'aquesta resolució.
  
València, 20 de febrer de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Addenda al conveni firmat el dia 18 de juny de 2001 entre el Servici Valencià d'Ocupació i Formació de la Generalitat Valenciana (SERVEF) i la Tresoreria General de la Seguretat Social, per a l'autorització d'accés al fitxer general d'afiliació.
  
Madrid, 26 de novembre de 2002
  
REUNITS
  
D'una part, l'Honorable Senyor conseller d'Economia, Hisenda i Ocupació de la Generalitat Valenciana, Vicente Rambla Momplet, en representació del Servici Valencià d'Ocupació i Formació de la Generalitat Valenciana (SERVEF), sobre la base de les facultats conferides pel Reglament del SERVEF aprovat per Decret 41/2001, de 27 de febrer de 2001, i autoritzat per Acord de data 26 de novembre de 2002, del Govern Valencià.
  
I d'una altra, l'Il·lustríssim Senyor director general de la Tresoreria General de la Seguretat Social, Francisco Gómez Ferreiro, en virtut de les competències atribuïdes pel RD 1314/1984, de 20 de juny.
  
EXPOSEN
  
I. El Servici Valencià d'Ocupació i Formació de la Generalitat Valenciana i la Tresoreria General de la Seguretat Social, van firmar el dia 18 de juny de 2001 el Conveni d'accés al Fitxer General d'Afiliació per a la gestió de les polítiques actives d'ocupació.
  
II. Amb l'objecte de dotar de major eficàcia les competències en matèria de polítiques actives d'ocupació que té el Servici Valencià d'Ocupació i Formació de la Generalitat Valenciana, esdevé necessari substituir la transacció ATT64'Consulta de treballadors- d'accés al Fitxer General d'Afiliació per a la transacció ATI61'Consulta General de treballadors- Ocupació.
  
III. Sobre la base dels antecedents anteriors, ambdues parts han seguit les corresponents negociacions per a la subscripció de la presenta Addenda al Conveni, que inclourà la següent:
  
CLÀUSULA
  
Se substitueix l'accés a la transacció ATT64'Consulta de treballadors- del Fitxer General d'Afiliació per la transacció ATI61'Consulta general de treballadors- Ocupació.
  
En prova de conformitat, les parts indicades firmen el present document, en dos exemplars exemplar, al lloc i en la data indicats al començament
  
Per la Comunitat Valenciana i en representació del SERVEF
  
El conseller d'Economia, Hisenda i Ocupació,
  
VICENTE RAMBLA MOMPLET
  
Per la Tresoreria General de la Seguretat Social,
  
El director general,
  
FRANCISCO GÓMEZ FERREIRO